- De (politikerne, red.) hænger voldsomt i bremsen. Jeg skal se noget action, før jeg tror på det. Sådan lyder den kontante udmelding fra Poul Frederiksen, der er tidligere minkavler og som for godt og vel to og et halvt år siden måtte aflive sine knap 40.000 mink. Før fredag kunne han risikere at skulle vente til 2027, før erstatningen tikkede ind på kontoen. SVM-regeringen har dog nu fundet en ny turbomodel, så alle minkavlere i midten af 2024 bør være kompenseret. Poul Frederiksen anerkender, at det er en god nyhed, men han er stadigvæk langt fra tilfreds med politikerne. - De skulle have speedet processen op for længst, og det skulle have være afsluttet nu, siger han og fortsætter: - Jeg skal se det, før jeg tror det. Det lægger da helt fast, for alting er gået galt fra dag et. Vi har overhovedet ikke kunnet regne med nogle politikere i den her proces, så hvorfor skulle vi gøre det nu, spørger han retorisk. Det estimeres, at udbetalingerne til minkalverne beløber sig til mindst 19 milliarder kroner. Det er dog ikke alt sammen, som er ren erstatning. Den hurtige udbetaling er betinget af, at man vælger regeringens model for en hurtigere erstatning og afviser klagemuligheder.

Opsummering:
Mink-milliarderne bliver udbetalt i løbet af det næste års tid.